SmutkiKryncom sie kole mie smutki
Gaszom kożdy uśmiych malutki
Chcom mie cołkim zdołować
Nad mojim życiym zapanować.
Jo sie niy dom, idźcie precz !
Bo mie cieszy kożdo rzecz
Cieszy mie trowa zielono
I polny kwiotek, choć niy wonio.
Cieszy mie jak cimple ćwiyrkajom
Nawet jak mi po łoknie skokajom
Cieszy mie kożdy kundel na placu
Nawet po dyszczu kupa marasu.
Jednak nojbardzi cieszom moje dziecka
Choć synek mo buła a cera stargano kecka
Ciesza sie mocko jo wom godom
Jak yno dziecka przilecom do dom.
Choć kupa larma i wyrobjajom
Łoni moje smutki łodgoniajom
Idźcie se kogoś innego dołować
Jo se byda i tak wszystkim radowac.
Autor : Janina Żoch
szl_Latn szl_Latn szl_Latn szl_Latn szl_Latn szl_Latn lim_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn pol_Latn ces_Latn deu_Latn